Oltos

[náhľad|[červenofigúrová keramika|Červenofigúrový psyktér, cca 520 – 510 pred Kr., Metropolitan Museum of Art, New York]]
**Oltos** () bol grécky maliar váz, činný približne v rokoch 525 až 500 pred Kr.
 
Oltos, neskoroarchaický vázový maliar, pôsobil v Aténach. S počiatku zdobil predovšetkým kylikes (najmä typ s očami), a to dvojitým dekorom (interiér čaše bol čiernofigúrový a exteriér červenofigúrový). Pripisuje sa mu viac kylikes s dvojitým dekorom než ktorémukoľvek inému maliarovi, ale maľoval aj väčšie tvary váz. Medzi hrnčiarov pre ktorých pracoval patrili Kachrylión, Tlésón, Pamfaios, Chelis, Euxitheos, vrátane Nikosthena. Bol jedným z najlepších maliarov čaší, patriacich k prvej generácii predstaviteľov tzv. „priekopníckej“ skupiny umelcov maľujúcich červenofigúrovou technikou.
 
Dve čaše (červenofigúrové kylikes), ktoré zhotovil hrnčiar Euxitheos, majú jeho signatúru (*ΟΛΤΟΣ ΕΓΡΑΦΣΕΝ - OLTOS EGRAFSEN – Oltos ma „namaľoval“* ), ostatných viac než sto váz mu bolo pripísaných na základe štýlu maľby. Prvá zo signovaných čaší, zrejme nájdená vo Vulci, vystavená v Berlíne (Antikensammlung: F2264) zobrazuje boj o mŕtveho Patrokla v trójskej vojne a druhá nájdená v Tarquinii (Museo Nazionale Tarquiniese RC 6848), zobrazuje slávnostné zhromaždenie olympských božstiev spolu so scénou zobrazujúcou Dionýza, ako odchádza na voze medzi menádami a satyrmi. Na tejto čaši je tiež dlhý etruský nápis: *ITUN TURUCE VENEL ATELINAS TINAS CLINIIARAS* – „Venel Atelinas to dal synom Tinie.“ Tieto slová boli napísané v etruskom jazyku na gréckej čaši, ktorá bola venovaná ako obeta pre Dioskúrov a bola nájdená v etruskej hrobke v Tarquinii (po etrusky Tarchnal). Maľba na čaši ale nemá nič spoločné s Dioskúrmi, tento nápis vyjadruje len osobnú vieru etruského pisateľa a nebol inšpirovaný ničím na samotnej váze.
 
Jedným z jeho nesignovaných váz je červenofigúrový kylix uložený v Národnom archeologickom múzeu v Madride (Museo Arqueologico Nacional: L151), ktorý zobrazuje dve nahé hetéry na symposiu. Jedna hrá na diaulos, druhá sa venuje hre *kottabos* (hráči pri pitke nechali na dne čaše trochu vína a triafali ho do vybraného terča).  V Oltosovej tvorbe (najmä na čašiach) sú uprednostňované symetrické kompozície, vkladanie jednej postavy medzi motívy očí alebo palmet. Jeho postavy majú pevnú plnú stavbu a sú naplnené vitalitou, zatiaľ čo akcenty elegancie sú zobrazené v drapériách, palmetách a iných ornamentoch.
 

Oltos ARV 55 11extra dog - nose between eyes between palmettes - München AS 7580 - 03.jpg|Atický kylix (typ s očami) s dvojitým dekorom, 520 pred Kr., Staatliche Antikensammlungen 7580, Mníchov
Oltos ARV 55 20 komos (02).jpg|Atický kylix s dvojitým dekorom, čiernofigúrový interiér, cca 520 pred Kr., Antikenmuseum Basel
Kylix of the Symposium of the Hetairai by Oltos vase painter - MAN.JPG|Atický červenofigúrový kylix zobrazujúci hetéry na symposiu, cca 510 pred Kr., Museo Arqueológico Nacional de España 
Attic Red-figure Ceramic Kylix Fight for Patroclus' corpse, a central episode of the Trojan War; Euxitheos, signed, potter, & Oltos, signed, painter; 515-510 BC, found in Vulci, Etruria (28737535565).jpg|Atický červenofigúrový Kylix zobrazujúci boj o Patroklovu mŕtvolu, 515 – 510 pred Kr., Museo Nazionale Tarquiniese RC 6848 
Pamphaios e olthos, anfora nicostenica attica con donne che si allacciano i sandali, 520-510 ac ca. (louvre) 01.jpg|Červenofigúrová Nikosthenova amfora, hrnčiar Pamfaios, cca 520 – 510 pred Kr., Louvre
  
 
## Referencie

 
## Iné projekty

 
Kategória:Maliari starovekého Grécka